ANG PULONG KAHAYAG makita sa lima ka higayon sa atong pagtolun-an karon. Kini nga pulong sa pag gamit sa Bag-ong Kasabutan, nagpasabot nga naga siga, nagdan-ag o kanang nagpadayag. Sa mga bersikulo sa atong leksyon, si Pablo nag gamit sa pulong kahayag para ihulagway ang tulo ka kinaiyahan sa mga kinabuhi niadtong naningkamot nga magsunod sa dalan sa Ginoo. 1. Ang kahayag mao ang nagdan-ag sa Pulong Sa Diyos. 2. Ang mga sumusunod sa Diyos ug iyang anak nga si Hesus mao ang mga suga ug ang magdan-ag sa uban. 3. Kadtong mga naninguha nga mosunod kang Kristo kinahanglan maglakaw diha sa kahayag nga ilang nadawat pinaagi sa pagkinabuhi pinasubay sa prinsipyo.